**OBRAZLOŽENJE I. IZMJENA I DOPUNA PRORAČUNA**

**OPĆINE VINICA ZA 2025. GODINU**

 Odredbama članka 45. Zakona o proračunu („Narodne novine“, broj 144/21) propisano je da se izmjenama i dopunama proračuna mijenja plan isključivo za tekuću proračunsku godinu. Na postupak donošenja izmjena i dopuna proračuna na odgovarajući se način primjenjuju odredbe Zakona za postupak donošenja proračuna.

Proračun Općine Vinica za 2025. godinu i projekcije za 2026. i 2027. godinu usvojen je na 24. sjednici Općinskog vijeća Općine Vinica

Prvim izmjenama i dopunama iskazano je povećanje proračuna za 2.942.150,00 eura, te sada iznosi 7.742.407,00 eura

 Po ovim izmjenama i dopunama planirani su ukupni prihodi i primici u iznosu od 7.692.914,58 eura, raspoređeno na slijedeći način:

* prihodi poslovanja 4.324.914,58 €
* prihodi od prodaje nefinancijske imovine 24.000,00 €
* višak iz prethodnih godina 49.492,42 €
* primici od financijske imovine i zaduživanja 3.344.000,00 €

Rashodi i izdaci po ovim izmjenama i dopunama iznose 7.742.407,00 € raspoređenih na:

rashode poslovanja u iznosu od 2.108.053,00 € i rashode za nabavu nefinancijske imovine 5.634.354,00 €

Po ovim izmjenama i dopunama planirano je povećanje Primitaka od financijske imovine i zaduživanja u iznosu od 2.644.000,00 €, a koje se odnosi na dugoročni kredit HBOR Urbani razvojni fond.

**I. RAČUN PRIHODA I RASHODA**

**Prihodi**

*Prihodi poslovanja* povećani su za 248.657,58 eura tako da plan sada iznosi 4.324.914,58 eura, a promjene se odnose na:

***Prihodi od poreza (61)*** iskazani su s povećanjem od 80.000,00 eura te plan prihoda od poreza iznosi 1.590.000,00 eura

Povećanje se odnosi na porez na dohodak u koji su uključeni porez na dohodak po osnovi nesamostalnog rada, najma i zakupa po rj PU, dohodak od kapitala, drugog dohotka, od obrta i slobodnih zanimanja-paušalno, imovin. prava, nesamostalnog rada, kamata na štednju, po godišnjoj prijavi i druge vrste poreza na dohodak. Zbog rasta ekonomskih aktivnosti i investicija te očekivanog rasta poslovnih i osobnih prihoda, a koji imaju utjecaj na spomenute poreze na dohodak, povećan je prihod ove vrste.

***Prihodi pomoći* (63**) po ovim izmjenama i dopunama povećani su za 168.657,58 € eura te plan sada iznosi 2.262.829,58 eura. Izmjene i dopune se odnose na:

**TEKUĆE POMOĆI IZ DRŽAVNOG PRORAČUNA povećanje za 28.600,00 €**

- tekuće pomoći za ogrjev 5.400,00 (promjena konta s tekućih pomoći iz žup. proračuna-3.500,00 i naknadna isplata pomoći za ogrjev za 2024. godinu)

-tekuće pomoći od Ministarstva demografije i useljeništva – 26.700,00 (nastavak projekta *Provedba edukativnih, kulturnih i sportskih aktivnosti djece)*

**KAPITALNE POMOĆI IZ DRŽAVNOG PRORAČUNA – povećanje za 130.312,16 €**

- kapitalne pomoći od Min. regionalnog razvoja i fondova EU – povećanje za 37.959,16 zbog prijavljenog projekta *Adaptacija i uređenje prostora „Koka“*

- kapitalne pomoći od Fonda za zaštitu okoliša – povećanje za 10.973,00 – prijava projekta *Pametna i održiva rješenja i usluge u Općini Vinica*

*-*kapitalne pomoći od Ministarstva Turizma i sporta – smanjenje za 73.820,00 €, odobrena bespovratna sredstva po ranijoj prijavi na natječaj, odobreno 226.180,00€)

-kapitalne pomoći od Min prostornog uređenja, grad. i drž. imovine – povećanje za 33.000,00 €, prijava projekta *Pješačka staza/nogostup od mjesnog groblja do raskrižja Anina ul.*

*-*kapitalne pomoći od Središnjeg ureda za demografiju i mlade – povećanje za 29.200,00 € - prijava dva projekta *Uređenje i opremanje dječjeg igrališta*

-kapitalne pomoći od Min. unutarnjih poslova iz Nacionalnog plana sigurnosti cestovnog prometa – povećanje za 93.000,00 €-prijava projekta *Pješačka staza/nogostup od ulaza u Marčan do Srednje škole*

**KAPITALNE POMOĆI IZ ŽUPANIJSKIH PRORAČUNA – povećanje za 67.000,00**

-kapitalne pomoći iz Varaždinske županije za nabavu zemljišta 67.000,00 €

**POMOĆI IZRAVNANJA ZA DECENTRALIZIRANE FUNKCIJE I FISKALNOG IZRAVNANJA – smanjenje za 57.254,58 €**

-tekuće pomoći fiskalno izravnanje – smanjenje za 57.254,58, (po Odluci o udjelu sredstava fiskalnog izravnanja za 2025. godinu utvrđeno za Općinu Vinica 367.745,42€)

Ostalih povećanja prihoda nije bilo.

**Rashodi**

*Rashodi poslovanja* ovim izmjenama i dopunama proračuna smanjuju se za 7.610,00 € i sada iznose 2.108.053,00 eura.

Rashodi za nabavu nefinancijske dugotrajne imovine povećani su za 2.949.760,00 € i planiraju se u iznosu od 5.634.354,00 €

***Materijalni rashodi (32)*** povećavaju se za 16.675,00, a najznačajnije promjene su:

- sitni inventar povećanje za 3.500,00 € radi nabave prometnih znakova i prometnih ogledala i nabave inventara po projektu *Provedba edukativnih, kulturnih i sportskih aktivnosti djece*

-usluge tekućeg i inv. održavanja, smanjenje za 11.500,00 €

-zakupnine i najamnine, povećanje za 1.500,00 po projektu *Provedba edukativnih, kulturnih i sportskih aktivnosti djece,* najam školske dvorane

*-*intelektualne i osobne usluge, smanjenje za 7.935,00 € radi uvrštenja usluga nadzora i usluge izrade projektne dokumentacije na skupinu 45 Dodatna ulaganja

-reprezentacija, povećanje za 3.300,00 € radi provedbe projekta *Provedba edukativnih, kulturnih i sportskih aktivnosti djece*

-ostali nespomenuti rashodi poslovanja, povećanje za 14.600,00 €, a povećanje se odnosi na obilježavanje manifestacije Dani općine Vinica, manifestacije izvan Općine na kojoj sudjeluju predstavnici Općine i kupnja karata za bazen radi provedba projekta *Provedba edukativnih, kulturnih i sportskih aktivnosti djece*

***Subvencije (35)*** – smanjenje za 7.000,00 € radi manje utrošenih sredstava ranijih godina i utvrđenih činjenica da za subvencije poduzetnicima bilo uglavnom jedan do dva zahtjeva

***Pomoći dane u inozemstvo i unutar općeg proračuna (36)*** smanjenje za 5.700,00 € planiranog rashoda koji je izvršen u 2024. godini

***Naknade građanima i kućanstvima iz proračuna (37)*** povećanje za 10.000,00 €, radi rashoda u vezi pomoći obitelji Lukaček-Đumlija

***Rashodi za donacije, kazne, naknade šteta i kapitalne pomoći (38)*** smanjenje za 21.585,00 €

Najznačajnije promjene su povećanja planiranog iznosa za prijavljene projekte udruga, tekuće donacije Program mjera mlade obitelji(sufin. rate kredita) i energetske učinkovitosti obiteljskih kuća te smanjenje kapitalnih pomoći ŽUC Varaždin za sufin. rekonstrukcije županijskih cesta

***Rashodi za nabavu neproizvedene dugotrajne imovine (41)*** povećanje za 67.975,00 € radi nabave zemljišta

***Rashodi za nabavu proizvedene dugotrajne imovine (42)*** povećanje za 112.451,00 €

Najznačajnije promjene su povećanje za 68.242,50 € Pješačko –biciklističko prometni poligon, nije planiran u 2025. godini jer se očekivalo završetak radova u 2024. godini koji radi vremenskih uvjeta nije bio odrađen, dva projekta nabave dječjih igrala u iznosu od 36.500,00 (prijava na natječaj), Interaktivni i integrirani GIS u iznosu od 21.946,00 (prijava na natječaj)

 ***Rashodi za dodatna ulaganja na nefinancijskoj imovini (45)*** – povećanje za 2.549.679,00 €

Najznačajnije povećanje je rekonstrukcija zgrade Motel Opeka u Hotel Baštine za 2.644.000,00 te je sada planiran u iznosu od 3.344.000,00 € za koji se planira financirati iz izvora dugoročnog kredita HBOR - Urbani razvojni fond. Po ovim izmjenama i dopunama planirano je i povećanje rashoda za uređenje općinskih objekata, a koji se odnose na projekt

*Adaptacija i uređenje prostora „Koka“*(prijava projekta) s pripadajućim uslugama nadzora i izradu projektne dokumentacije. Također se smanjuje iznos dodatnih ulaganja za Kuriju Patačić za 161.523,00 € jer do sad još nisu poznati rezultati prijave na natječaj, te će ulaganje u slučaju odobrenja bespovratnih sredstava biti izvršena djelomično u 2025. godini, a ostatak u 2026.

**II. POSEBNI DIO**

**RAZDJEL 001 JEDINSTVENI UPRAVNI ODJEL OPĆINE**

**Program 1001 redovni izdaci poslovanja**

Povećava se za 4.941,00 €, uglavnom radi povećanja iznosa za sitni inventar

**Program 1002 kapitalna ulaganja**

Povećava se za 7.400,00 €, radi planirane nabave računalnih programa i računala i računalne opreme

**Program 1004 društvena infrastruktura upravljanje imovinom**

Smanjuje se za 1.466,00 €, a smanjenje ukupni rezultat promjena na ovom programu, npr. smanjenje planiranog iznosa intelektualnih usluga (planirano na skupini 45) , povećanje za nabavu opreme- grijanje u Vatrogasnom domu Vinica

**Program 1005 poduzetništvo, poljoprivreda, inovacije i novi proizvodi**

Smanjuje se za 7.000,00 € temeljem analize ranijih godina i utvrđenih činjenica da je za subvencije poduzetnicima bio mali broj zahtjeva

**Program 1006 protupožarna i civilna zaštita**

Smanjuje se za 1.485,00 € radi utvrđivanja točnog iznosa za financiranje vatrogastva prema Zakonu o vatrogastvu

**Program 1007 sport, kultura i religija**

Povećava se za 15.200,00 € uglavnom radi većeg broja prijavljenih projekata udruga i planiranog sufinanciranja prijavljenih projekata

**Program 1008 briga o djeci**

Povećava se za 37.400,00 € radi prijavljenog projekta opremanja dječjih igrališta

**Program 1009 odgoj i obrazovanje**

Povećava se za 70.692,50 € radi projekta izgradnje Pješačko-biciklistički prometni poligon, čiji je završetak planiran u 2024. godini te iz tog razloga nije bio u planu 2025.. Radi vremenskih uvjete projekt nije završen protekle godine. Unutar ovog programa došlo je i do promjene konta vezanih za Provedbu edukativnih, kulturnih i sportskih aktivnosti djece, ali nije bilo promjene u planiranom iznosu

**Program 1010 razvoj civilnog društva**

Povećava se za 5.800,00 € radi ranije spomenutih prijavljenih projekata udruga, a u ovom programu planirana su sredstva za udruge koje nisu iz područja kulture i sporta.

**Program 1011 socijalna skrb**

Povećava se za 10.000,00 €, a povećanje se odnosi na pomoći vezane uz tešku situaciju obitelji Lukaček-Đumlija

**Program 1017 unapređenje kvalitete stanovanja**

Povećava se za 7.008,50 €, a povećanje je rezultat povećanja i smanjenja određenih aktivnosti od kojih je najznačajniji projekt ulaganja u GIS (prijava projekta)

**Program 1019 održavanje komunalne infrastrukture**

Smanjuje se za 56.500,00 €, a smanjenje je rezultat promjena na određenim aktivnostima od kojih je najznačajnije smanjenje - sufinanciranje rekonstrukcije županijskih cesta (ŽUC)

**Program 1020 građenje komunalne infrastrukture**

Povećava se za 2.823.959,00 €, a najveća promjena je povećanje planiranog ulaganja u zgradu Motel. Detaljnije su izmjene opisane u I. izmjenama i dopunama programa gradnje komunalne infrastrukture za 2025. godinu.

**00102 VLASTITI POGON**

**Program 1022 redovan rad vlastitog pogona**

Smanjuje se za 3.000,00 €, smanjenje planiranog iznosa za sitni inventar

**RAZDJEL 002 PREDSTAVNIČKA I IZVRŠNA TIJELA**

**Program 1001 redovni izdaci poslovanja**

Smanjuje se za 4.000,00 € radi promjene rashoda za korištenje priv. vozila u sl. svrhe u program Mjere i aktivnosti iz djelokruga rada predstavničkog i izvršnog tijela (promjena konta)

**Program 1021 mjere i aktivnosti iz djelokruga rada predstavničkog i izvršnog tijela**

Povećava se za 20.000,00 €. Osim spomenute promjene konta povećanje se odnosi i na povećanje rashoda za manifestaciju Dan općine

***Proračunski korisnik Dječji vrtić Vinica***

Planirani financijski plan proračunskog korisnika Dječji vrtić nije se mijenjao